กรณีศึกษา “มะลิ รีสอร์ท” บนเกาะหลีเป๊ะ ใช้ไมโครกริด ผลิตไฟใช้เอง 24 ชม. ลดค่าไฟได้ถึง 30%
รู้หรือไม่ ประเทศไทยมีจำนวนเกาะ 936 แห่ง กระจายอยู่ใน 19 จังหวัด และยังมีเกาะอีกจำนวนมากที่ต้องเผชิญกับสารพัดปัญหาการใช้ไฟฟ้า ทั้งไฟฟ้าไม่เพียงพอ ไม่เสถียร ใช้ไฟได้ไม่ต่อเนื่อง รวมถึงต้องแบกรับภาระต้นทุนค่าพลังงานจากเครื่องปั่นไฟดีเซลที่สูงลิ่ว
11 ก.พ. 2565

บ้านปู เน็กซ์ x ลงทุนแมน
รู้หรือไม่ ประเทศไทยมีจำนวนเกาะ 936 แห่ง กระจายอยู่ใน 19 จังหวัด 
และยังมีเกาะอีกจำนวนมากที่ต้องเผชิญกับสารพัดปัญหาการใช้ไฟฟ้า
ทั้งไฟฟ้าไม่เพียงพอ ไม่เสถียร ใช้ไฟได้ไม่ต่อเนื่อง 
รวมถึงต้องแบกรับภาระต้นทุนค่าพลังงานจากเครื่องปั่นไฟดีเซลที่สูงลิ่ว
คงพอจะเดากันได้ว่า หากใครที่ทำธุรกิจบนเกาะ จะต้องเผชิญกับค่าไฟฟ้าราคาแพง
อีกทั้ง วันดีคืนดี หากไฟฟ้าเกิดไม่เพียงพอ หรือไม่เสถียรมากพอ
รายได้ธุรกิจก็อาจจะหยุดชะงักไปพร้อม ๆ กับไฟที่ดับ 
ถือเป็นฝันร้ายที่ไม่มีเจ้าของธุรกิจคนไหนอยากพบเจอ
หนึ่งในธุรกิจที่แก้ปัญหาเรื่องนี้ได้อย่างน่าสนใจ นั่นก็คือ “มะลิ รีสอร์ท” บนเกาะหลีเป๊ะ จังหวัดสตูล 
ที่ในเวลานี้ นอกจากจะมีไฟฟ้าหล่อเลี้ยงธุรกิจแบบเสถียรต่อเนื่อง 24 ชม.แล้ว 
ค่าใช้จ่ายด้านพลังงานก็ยังถูกลงกว่าเดิม
โดยผู้อยู่เบื้องหลังเรื่องนี้คือ ระบบไมโครกริดแบบครบวงจร ของ “บ้านปู เน็กซ์” 
ที่บริษัทได้พัฒนาตัวช่วยทางธุรกิจโมเดลใหม่นี้ขึ้นมา 
และนำร่องให้บริการระบบกับมะลิ รีสอร์ทเป็นรายแรก
แล้วระบบไมโครกริด คืออะไร ?
ทำไมถึงช่วยแก้ไขสารพัดปัญหาการใช้ไฟฟ้าใน มะลิ รีสอร์ท ?
ลงทุนแมนจะเล่าให้ฟัง
มะลิ รีสอร์ท เป็นโรงแรมขนาดเล็ก มีห้องพัก 50 ห้อง 
ซึ่งหากใครที่เคยไปพักโรงแรมแห่งนี้ เสมือนได้หลีกหนีจากโลกที่วุ่นวาย
เพราะรอบตัวเราจะมีเสียงคลื่นทะเลที่น่าฟัง และชายหาดสีขาวสงบเงียบ 
ถือเป็นอีกหนึ่งรีสอร์ทที่สวยงามมากเลยทีเดียว
ด้วยจุดขายของรีสอร์ท ที่ไม่เพียงได้พักผ่อนท่ามกลางธรรมชาติที่สวยงามแล้ว 
ยังมีจุดยืนที่ชัดเจนในการดำเนินธุรกิจให้เติบโตอย่างยั่งยืน และการอนุรักษ์สิ่งแวดล้อม
โดยทางรีสอร์ท ตั้งใจดำเนินงานในด้านต่างๆ โดยไม่ทำลายธรรมชาติ 
ไม่ว่าจะเป็น สร้างรีสอร์ทด้วยวัสดุที่เป็นมิตรต่อสิ่งแวดล้อม 
ลดการใช้พลาสติกในรีสอร์ท และอีกมากมาย
เพื่อรักษาสิ่งแวดล้อม และระบบนิเวศบนเกาะให้คงอยู่ไว้ตราบนานเท่านาน
แต่มีอีกสิ่งหนึ่งที่เป็นอุปสรรคในการทำธุรกิจของ มะลิ รีสอร์ท มายาวนานนั้นก็คือ ไฟฟ้า..
ในอดีตนั้น มะลิ รีสอร์ท ต้องพึ่งพาการใช้ไฟฟ้าจากเครื่องปั่นไฟดีเซลเป็นหลัก 
รวมไปถึงการซื้อไฟฟ้าจากแหล่งอื่น เพื่อให้มีไฟเพียงพอสำหรับรองรับความสะดวกสบายของนักท่องเที่ยว
และอย่างที่รู้กันว่า การใช้เครื่องปั่นไฟดีเซล 
มีต้นทุนค่าน้ำมันที่ใช้ปั่นไฟสูง และเกิดมลภาวะทางสิ่งแวดล้อม
โจทย์จึงอยู่ที่ว่า แล้วจะทำอย่างไรให้พลังงานไฟฟ้าของ มะลิ รีสอร์ท เป็นพลังงานสีเขียว
ที่สามารถรองรับการใช้ไฟฟ้าในแต่ละวันได้อย่างไม่มีสะดุด
และอีกเรื่องที่สำคัญคือ ต้องประหยัดค่าไฟฟ้าได้ดีกว่าระบบเดิม ๆ ที่เคยใช้อยู่
คำตอบที่ มะลิ รีสอร์ท เลือกคือ การใช้บริการระบบไมโครกริดแบบครบวงจรของ บ้านปู เน็กซ์
เรื่องนี้ถือว่าน่าสนใจ เพราะต้องบอกว่า เวลานี้ธุรกิจพลังงานสะอาดกำลังเติบโตต่อเนื่อง
สิ่งที่ตามมาก็คือ มีผู้เล่นรายใหม่ ๆ กระโดดมาเล่นธุรกิจนี้ 
แล้วในบรรดาตัวเลือกที่มีมากมาย ทำไม มะลิ รีสอร์ท ถึงเลือก บ้านปู เน็กซ์
คุณ Samuel Joseph Bechtold เจ้าของรีสอร์ท เล่าให้ฟังว่า..
 
ตอนนั้นก็ดูข้อมูลอยู่หลายบริษัท จนมาถูกใจ บ้านปู เน็กซ์ 
ซึ่งเป็นบริษัทที่เชี่ยวชาญด้านเทคโนโลยีพลังงานสะอาด 
ทั้งด้านการติดตั้งโซลาร์ทุกรูปแบบ และด้านระบบกักเก็บพลังงาน หรือแบตเตอรี่
รวมถึงมีโซลูชันด้านพลังงานสะอาดที่หลากหลาย และให้บริการแบบครบวงจร
เมื่อตัดสินใจเลือก บ้านปู เน็กซ์ ก็ไม่ผิดหวัง 
เพราะบริษัทส่งทีมผู้เชี่ยวชาญมาพูดคุยความต้องการของเราอย่างใกล้ชิด
ให้คำปรึกษาตั้งแต่ก่อนติดตั้ง วิเคราะห์ และออกแบบระบบที่ปรับให้เหมาะกับธุรกิจและพื้นที่ 
ซึ่งโซลูชันที่ตอบโจทย์ทางรีสอร์ทก็คือ ระบบไมโครกริด 
อีกทั้งยังมีบริการหลังการขายดูแลลูกค้าตลอด 24 ชั่วโมง
ถึงตรงนี้หลายคนอาจสงสัยว่า ระบบไมโครกริด คืออะไร และทำงานอย่างไร ?
อธิบายง่าย ๆ ก็คือ เป็นระบบไฟฟ้าที่ทำงานได้อย่างครบเครื่องภายในระบบเดียว 
ทั้งการผลิตไฟฟ้าจากแผงโซลาร์ และการเชื่อมต่อกับแหล่งผลิตไฟฟ้าอื่น ๆ 
จ่ายไฟฟ้าที่ผลิตได้ไปยังเครื่องใช้ไฟฟ้าต่าง ๆ
หากใช้ไม่หมดก็นำไปกักเก็บในแบตเตอรี่ แล้วพอช่วงไหนไฟจากโซลาร์ที่ผลิตอยู่ไม่เพียงพอต่อการใช้ 
หรือช่วงกลางคืนที่โซลาร์ผลิตไฟไม่ได้ ระบบก็ดึงไฟฟ้าจากแบตมาใช้
ที่สำคัญไฟฟ้าที่ผลิต และจ่ายออกมานี้ มีเสถียรภาพสูง ใช้ได้ต่อเนื่องตลอด 24 ชั่วโมง 
โดยทุกอย่างที่กล่าวมานั้น สามารถควบคุมและสั่งการอัตโนมัติด้วยดิจิทัลแพลตฟอร์มของบ้านปู เน็กซ์
โดยระบบไมโครกริดที่ติดตั้งที่มะลิ รีสอร์ท 
บ้านปู เน็กซ์ ออกแบบให้ใช้ระบบโซลาร์ที่มีกำลังผลิต 24 kW แบตเตอรี่ขนาด 200 kWh 
ที่เพียงพอต่อการกักเก็บไฟฟ้าเอาไว้บริการนักท่องเที่ยว และดำเนินการต่าง ๆ
ทีนี้ เมื่อติดตั้งไปแล้ว ประโยชน์ที่ได้กลับมาคุ้มค่าแค่ไหน ? 
อันดับแรกสุดคือ ระบบไฟฟ้าในรีสอร์ทมีความเสถียร 
สามารถรองรับการใช้งานของแขกที่มาพักได้ 24 ชั่วโมง แบบไม่สะดุด
ที่สำคัญ ระบบไมโครกริดช่วยลดค่าใช้จ่ายด้านพลังงานได้ถึง 30% ต่อเดือน ประหยัดสูงสุดถึงปีละ 1 ล้านกว่าบาท* 
เมื่อเทียบกับก่อนใช้บริการจาก บ้านปู เน็กซ์ 
การลดค่าใช้จ่ายด้านนี้ ถือเป็นเรื่องสำคัญในธุรกิจโรงแรมและรีสอร์ท
เพราะแม้จะมีต้นทุนคงที่หลายอย่าง แต่เรื่องต้นทุนแปรผันก็สำคัญเช่นกัน โดยเฉพาะ “ค่าไฟฟ้า”
หากมีคนใช้บริการห้องพักเยอะ อัตราการใช้ไฟฟ้าก็จะสูงขึ้นตาม
นั่นแปลว่าระบบไมโครกริดของ บ้านปู เน็กซ์ จะยิ่งช่วยดูดซับต้นทุนค่าไฟฟ้าได้อย่างคุ้มค่ายิ่งขึ้น
อีกประเด็นที่ไม่พูดถึงคงไม่ได้ เพราะหาก มะลิ รีสอร์ท ใช้ระบบไมโครกริดครบ 1 ปี
ทีมงานบ้านปู เน็กซ์ ได้คำนวณคร่าว ๆ ไว้เบื้องต้นว่า
จะสามารถลดการใช้น้ำมันได้ถึง 45,000 ลิตร/ปี เทียบเท่าการลด CO2 ได้กว่า 90 ตันต่อปี
ซึ่งก็สอดคล้องกับแนวคิดการทำธุรกิจของทางรีสอร์ทที่ต้องการรักษาสิ่งแวดล้อมให้ยั่งยืน
และสามารถยกระดับเป็นอีโครีสอร์ทบนเกาะ ที่ใช้พลังงานสะอาดจากระบบไมโครกริด
เมื่อเล่ามาถึงตรงนี้ คงน่าจะเห็นภาพว่า ระบบไมโครกริด ทำงานอย่างไร
ซึ่งจริง ๆ แล้วมันไม่ใช่แค่ตอบโจทย์ธุรกิจที่อยู่บนเกาะที่มีปัญหาในการใช้ไฟฟ้า
แต่ยังสามารถนำไปใช้ในธุรกิจอื่น ๆ ที่มีการใช้ไฟฟ้าต่อเนื่อง 24 ชั่วโมงได้อีกด้วย
เช่น โรงงาน ธุรกิจอาหารแช่เย็น แช่แข็ง โรงพยาบาล หรือเกษตรกรรมยุคใหม่
ทีนี้ หากเรามองโมเดลธุรกิจไมโครกริดของ บ้านปู เน็กซ์ อย่างลึกซึ้ง
ก็จะพบว่าเป็นการลงทุนที่คุ้มค่า สร้างประโยชน์ให้แก่ทุกฝ่ายที่เกี่ยวข้อง
คนแรกคือ เจ้าของธุรกิจ อย่าง มะลิ รีสอร์ท ที่มีต้นทุนธุรกิจต่ำลงกว่าเดิม 
และยังยกระดับธุรกิจสู่ความยั่งยืน
ถัดมาคือ นักท่องเที่ยวของทางรีสอร์ท มีไฟฟ้าใช้อย่างเสถียร 24 ชั่วโมง 
สุดท้ายคือ สิ่งแวดล้อมและชุมชน เมื่อเป็นพลังงานสะอาด 
จึงไม่สร้างมลภาวะทำลายระบบนิเวศบนเกาะ คงความสวยงามของทะเลไทย 
รวมถึงผู้คนโดยรอบมีคุณภาพชีวิตที่ดีตามไปด้วย...
ผู้ประกอบการที่สนใจระบบไมโครกริดของ บ้านปู เน็กซ์ 
ดูรายละเอียดเพิ่มเติมที่ 
 
หรือสอบถาม Call Center 02-095-6599
References
- บทสัมภาษณ์ คุณ Samuel Joseph Bechtold เจ้าของ มะลิ รีสอร์ท
- เอกสารข้อมูล บริษัท บ้านปู เน็กซ์ จํากัด
-